સમાચારો અનુસાર અમેરિકાની પેટન્ટ ઓફિસમા ફેસબૂકે એવી પેટન્ટ નોંધાવી છે, જેના આધારે તમારા મોબાઇલના માઇકનો ઉપયોગ તે કરી શકે. તમારા માઇકમાંથી આવતો અવાજ સાંભળી શકે અને તેના આધારે તમે ટીવીમાં કયો પ્રોગ્રામ જોઈ રહ્યા છો તે જાણી શકે તેવી પેટન્ટ ફેસબૂકે નોંધાવી છે. ટીવી કેટલું જોવાય છે તેની ટીઆરપી હોય છે, જેના વિશેની મજાકો તમે સાંભળી હશે. સમગ્ર ટેક્નિકલ બાબતમાં ઊંડા ઉતરવાની જરૂર નથી, પણ એટલું જાણી લો કે ટીઆરપી નક્કી કરવા માટે સિસ્ટમ છે, તેમાં ઓડિયોનો ઉપયોગ થાય છે. સિસ્ટમ ચેનલ કઈ છે તે જાણી શકે તે માટે દરેક ટીવી પોતાના સિગ્નલમાં એક ઓડિયો સિગ્નેચર મોકલે છે. તેના તરંગો એટલા ઊંચા હોય છે કે મનુષ્યના કાનમાં તે પકડાતા હતા. આપણને ના સંભળાય, પરંતુ સિસ્ટમને સંભળાય એટલે ખબર પડે કે કઈ ચેનલ છે.